טוביאס מנזיס

טוביאס מנזיס (באנגלית: Tobias Menzies; נולד ב-7 במרץ 1974) הוא שחקן תיאטרון, קולנוע וטלוויזיה אנגלי. בנוסף לעבודתו בתיאטרון שיחק מנזיס בסדרות טלוויזיה כמו "רומא" (2005–2007) בתפקיד ברוטוס, ב"משחקי הכס" (2013–2016) בתפקיד אדמור טאלי, וב"הכתר" (2020-2019) בתפקיד הנסיך פיליפ. הוא ידוע בעיקר מהופעתו בתפקיד כפול, פרנק רנדל וג'ונתן "בלק ג'ק" רנדל בסדרה "זרה", עליו היה מועמד לפרס גלובוס הזהב.

ביוגרפיה
מנזיס נולד בצפון לונדון, אנגליה. הוא בנם של מורה ושל מפיק ב-BBC.

הוא למד בבית הספר "פרי קורט רודולף שטיינר" בקנטרברי שבמחוז קנט. שם למד בשיטת שטיינר, הכוללת תנועה, שירה, ונגינה. אחר כך למד ב"פרשהם הייטס סקול" שליד פרנהם במחוז סארי, באותה עת עם האטי מוראהן וג'ים סטרג'ס. בשנים 1993 ו-1994 השתתף ב-"Deborah Moody's Year Out Drama Company" בסטרטפורד-אפון-אייבון. הוא למד משחק באקדמיה המלכותית לאמנות הדרמה (RADA) וסיים בתואר BA בשנת 1998.

קריירה
מנזיס עבד עם להקת "The Spontaneity Shop", העוסקת בקומדיית אלתורים. הוא התחיל את הקריירה הטלוויזיונית שלו בסדרות טלוויזיה בריטיות פופולריות כמו "המלחמה של פויל", "רציחות במידסומר" ו"חדר מיון". עוד הופיע בדרמה "A Very Social Secretary" בבימויו של ג'ון ג'ונס ששודרה בבריטניה בערוץ More4, ערוץ ספין-אוף של ערוץ 4.

לקהל הבינלאומי הוא מוכר בעיקר מתפקידו כמרקוס יוניוס ברוטוס, חברו של יוליוס קיסר ומי שהיה שותף להתנקשות בו, בסדרה זוכת הפרסים "רומא" בהפקת HBO / BBC.

למנזיס היה תפקיד בסרט "The Low Down" יחד עם איידן גילן, וב-2006 הוא השתתף בסרט האתחול של זיכיון "ג'יימס בונד", "קזינו רויאל" בתפקיד ויליירס, העוזר של M.

מנזיס מרבה להופיע על במת התיאטרון. בין ההצגות בהן השתתף היו "נערי ההיסטוריה" מאת אלן בנט, בבימויו של ניקולס הייטנר בתיאטרון המלכותי הלאומי, והמחזה "שלוש אחיות", הפקה של מייקל בלייקמור בווסט אנד, עליו היה מועמד לפרס איאן צ'ארלסון. הוא גילם את המלט בהפקה של המחזה "המלט" בבימויו של רופרט גולד בתיאטרון רויאל בנורתמפטון וזכה לשבחי הביקורת.

באפריל 2007 הופיע מנזיס בתפקיד ויליאם אליוט בעיבוד של ITV לרומן "הטיית לב" מאת ג'יין אוסטן. הוא גילם את דמותו של פטר טריפימוב במחזה "גן הדובדבנים" יחד עם ג'ואנה לאמלי בתיאטרון קרוסיבל בשפילד.

מנזיס הופיע בתפקיד דריק סינגטון בדרמה של ערוץ 4 הבריטי "The Relief of Belsen" ששודרה ב-15 באוקטובר 2007. אחר כך השתתף בסרט "Forget Me Not" הפקה של חברת "קוויקסילבר פילמס" בו כיכב לצדה של ג'נבייב או'ריילי.

בסדרת הפנטזיה של HBO "משחקי הכס" משחק מנזיס בתפקיד אדמור טאלי, היורש לבית טאלי מנהרן (Riverrun).
ב-2012 הופיע מנזיס בסדרת הטלוויזיה הסאטירית "The Thick of It" בתפקיד סיימון וייר בפרקים "the Goolding Inquiry".

ב-2014 שיחק מנזיס בתפקיד נתניאל בלום, שומר הראש של מגי ג'ילנהול במיני-סדרה "The Honourable Woman". עוד באותה שנה התחיל לככב בסדרה "זרה" של רשת Starz בדמות כפולה של פרנק רנדל, היסטוריון מהמאה העשרים, וג'ונתן "בלק ג'ק" רנדל, מאבותיו הקדמונים מהמאה ה-18.

בשנת 2016 שיחק בסרט הדרמה "אונה" של הבמאי האוסטרלי בנדיקט אנדרוס.

בינואר 2017 שיחק בסרט הפנטזיה "מלחמת האופל: מלחמת דמים", הסרט הוא החמישי בסדרה. שם שיחק לצד קייט בקינסייל, תיאו ג'יימס ובראדלי ג'יימס.

מנזיס מגלם את דמותו של הנסיך פיליפ בעונה השלישית והרביעית של סדרת הטלוויזיה "הכתר" לצדה של אוליביה קולמן, המגלמת את המלכה אליזבת' השנייה.

 פילמוגרפיה 
קולנוע
 שנה שם שם באנגלית תפקיד הערות 2000 The Low Down ג'ון 2004 פיקדילי ג'ים Piccadilly Jim רג' 2004 למצוא את ארץ לעולם לא Finding Neverland פטרון התיאטרון 2005 פיירפוינט Pierrepoint לוטננט ליולין 2006 קזינו רויאל Casino Royale וילרס 2007 כפרה Atonement קצין בצי 2009 Jackboots on Whitehall קפטן אינגליש דיבוב 2010 דו-קרב The Duel פון קורן 2010 Forget Me Not ויל 2011 היסטריה Hysteria מר סקויירס 2014 Black Sea לואיס 2016 אונה Una מארק 2016 מלחמת האופל: מלחמת דמים Underworld: Blood Wars מריוס 2023 שקרים קטנים  You Hurt My Feelings דון 2025פורמולה 1 הסרט F1 באנינג TBA The Entertainment System Is Down

טלוויזיה
 שנה שם שם באנגלית תפקיד הערות 1998–2000 חדר מיון Casualty פרנק גלאגר סדרת טלוויזיה (11 פרקים) 2000 Longitude המזכיר של היילי 2000 Summer in the Suburbs פסיכולוג בית הספר 2000 רציחות במידסומר Midsomer Murders ג'ק דורסט 2002 The Escapist שוטר 2002 I Saw You וינס 2002 Ultimate Force בוקס 500 סדרת טלוויזיה (3 פרקים) 2002 המלחמה של פויל Foyle's War סטנלי אליס 2005 A Very Social Secretary קית' 2005–2007 רומא Rome מרקוס יוניוס ברוטוס סדרת טלוויזיה (17 פרקים) 2007 הטיית לב Persuasion ויליאם אליוט סרט טלוויזיה 2007 The Relief of Belsen דריק סינגטון 2008 Fairy Tales אאידי 2008 Bonekickers סקוט וילסון 2009 קינגדום Kingdom דייוויד מורסטון Pulling סטיבן ספוקס Spooks אנדרו לורנס 2 פרקים 2010 The Deep ריימונד 5 פרקים Any Human Heart איאן פלמינג 2 פרקים 2011 קו אפל ודק The Shadow Line רוס מקגוורן 5 פרקים 2012 Eternal Law ריצ'רד פמברוק 6 פרקים שייקספיר של סיימון שאמה Simon Schama's Shakespeare הנרי החמישי מיני-סדרה מדינה סודית Secret State צ'ארלס פלייט The Thick of It סיימון וייר פרק אחד Getting On ד"ר טום קרסלי 3 פרקים 2013 מראה שחורה Black Mirror ליאם מונרו בפרק "הרגע של וולדו" משחקי הכס Game of Thrones אדמור טאלי 5 פרקים דוקטור הו Doctor Who לוטננט סטפאשין 2014 עדות אילמת Silent Witness גרג ווקר Puppy Love אלכסנדר סדרת טלוויזיה (פרק אחד)אישה מכובדת The Honourable Woman נתניאל בלום מיני-סדרה 2018-2014 זרה Outlander פרנק רנדל / ג'ונתן "בלק ג'ק" רנדל24 פרקים 2015–2019 קטסטרופה Catastrophe ד"ר קנת' האריס 5 פרקים 2016 מנהל הלילה The Night Manager ג'פרי דרומגול מיני-סדרה 2018 האימה The Terror ג'יימס סדרת טלוויזיה המלך ליר King Lear דיוק סרט טלוויזיה 2019 הכתר The Crown הנסיך פיליפ, דוכס אדינבורו תפקיד ראשי This Way Up ריצ'רד סדרת טלוויזיה 2024 מצוד Manhunt אדווין סטנטון תפקיד ראשי; 7 פרקים

תפקידים בתיאטרון
 שנה שם שם באנגלית תפקיד הערות 1999 The Colonel Bird שחקן חרש בבימויו של רופרט גולד בתיאטרון גייט שבלונדון 2000 Light בבימויו של סיימון מקברני עבור Complicite theatre company 2000 דרכו של עולם The Way of the World ויטווד בבימויו של מתיו לויד  בתיאטרון רויאל אקסצ'נג' במנצ'סטר 2001 פלאטונוב Platonov סרגיי וויניצב בבימויו של ג'ונתן קנט בתיאטרון אלמיידה 2002 ארקדיה Arcadia ולנטיין קוברלי בבימויו של רופרט גולד בתיאטרון רויאל בנורתהמפטון וב"סאליסברי פלייהאוס" 2003 שלוש אחיות Three Sisters טוזנבך בבימויו של מייקל בלייקמור בתיאטרון פלייהאוס לונדון. צולם עבור ערוץ BBC Four ושודר ב-2004 2003 Serjeant Musgrave's Dance הרסט בבימויו של שון הולמס Oxford Stage Company 2005 המלט Hamlet המלט בבימויו של רופרט גולד בתיאטרון רויאל בנורתהמפטון 2005 נערי ההיסטוריה The History Boys אירווין בבימויו של ניקולס הייטנר  בסיור הופעות ובתיאטרון המלכותי הלאומי בלונדון 2006 As You Desire Me בבימויו של ג'ונתן קנת בתיאטרון פלייהאוס בלונדון 2007 The Cherry Orchard פטר טרופימוב בבימויו של ג'ונתן מילר בתיאטרון קרוסיבל בשפילד 2007 Cloud Nine הארי באגלי / מרטין בבימויה של ת'יאה שארוק  בתיאטרון אלמיידה לונדון 2009 המלך ליר King Lear אדגר בבימויו של רופרט גולד בתיאטרון יאנג ויק בלונדון ובליברפול פלייהאוס 2011 The Children's Hour ד"ר ג'וזף קרדין בבימויו של איאן ריקסון בתיאטרון קומדי שבלונדון (ידוע בשם תיאטרון הרולד פינטר) 2011 Decade סקוט פורבס בבימויו של רופרט גולד עבור הדלונג שבלונדון 2012 The Recruiting Officer קפטן פלום בבימויה של ג'וסי רורק  בתיאטרון דונמר ורהאוס שבלונדון 2013 Rough Cuts: Searched בבימויה של קרי קראקנל  בתיאטרון רויאל קורט שבלונדון 2013 The Hush בבימויו של מתיו הרברט בתיאטרון Shed של התיאטרון המלכותי הלאומי בלונדון 2015 The Fever איש בבימויו של רוברט אייק בתיאטרון אלמיידה (הופעה במלון מיי פייר) לונדון 2015 האיליאדה The Iliad בבימוים של רופרט גולד ורוברט אייק בתיאטרון אלמיידה לונדון 2016 הדוד וניה Uncle Vanya ד"ר מיכאיל אסטרוב בבימויו של רוברט אייק באלמיידה לונדון

פרסים ומועמדויות
 שנה פרס קטגוריה שם המחזה תוצאה 2003 פרס איאן צ'ארלסון שלוש אחיות  2015 פרס סאטורן השחקן הטוב ביותר בטלוויזיה זרה  2016 טקס פרסי גלובוס הזהב ה-73 שחקן המשנה הטוב ביותר - בסדרה, מיני-סדרה או בסרט טלוויזיה זרה 2024פרס ג'ות'הם לטלוויזיהההופעה הטובה ביותר במיני-סדרהמצוד
בשנת 2021 זכה בפרס אמי בקטגוריה שחקן המשנה הטוב ביותר- בסדרת דרמה, על תפקידו כנסיך פיליפ בסדרה הכתר.

קישורים חיצוניים

 ראיון ב-ShowbizJunkies, יולי 2014

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי האקדמיה המלכותית לאמנות הדרמה
קטגוריה:זוכי אמי בפריים טיים: שחקן משנה בדרמה
קטגוריה:זוכי פרס גילדת שחקני המסך - שחקנים
קטגוריה:אנגלים שנולדו ב-1974